Masaikategang A Van Wyksvlei mo Kapa Bokone.
Van Wyksvlei e wela fa tlase ga botsamaisi jwa mmasepala wa Kareeberg. Motse oo onale baagi baba ka balelwa ko tlhase kgotsa go feta 2000.
Dikgwetlho tsa lefelo le di dintsi dika thuba jaaka nama ya pitse. Tle ke leke go sedimosetsa, go fitlhela lefelo le gotswa kwa Carnarvon motsemoshate wa mmasepala otsamala 90 km motseleng ya mmu le maje a masweu. Ga gona ditirelo tsa tlhaeletsano mo tseleng e e lebang Van Wyksvlei, fa otla gaelelwa otla itoma sekgono, wa lela selelo sa mamina le pupuro ya meno.
Mo mogaetsho metsi ga bonale botlhofu, ekare lefatshe lele huraletsweng ke badimo. Mme se se mmakatsang mafatshe a dibe le tse tsotlhe tse di maswe jaaka bo Gauteng le Kzn a bona metsi le dipula, tota mmopi o setlhogo. Ditonki ke dimumu dipalelwa le kego kua ka dikoma mmu le maje.Karolo e ya naga e itsege ka bolerui jwa dinku, ba baitsing bare nama ya teng eka palelwa le bo mabina gotsholwa. Temo thuo ke metlholo moo kgwebo yone gake bui ekare ke moila.Nxae mme gake e tshwae phoso ka gonne golo fa le mochina ga bonale gotlhelele ka lebenkele.Gosetlhafaletse mogo maswe tota nako engwe ketle ke ipotse gore mafelo a tshwana le aa goreng ane asa fedisiwe.
Go bua kesa kgale mathe ganong, reile ra palelwa kego mekamekana le boswa jwa mmuso wa tlhaolele fane re bona "kgololosego" Nnete ele gore mafelo ale mantsi a tlhomilwe lego diriwa kontle ga isago le ditlamorago mo dikakanyong. Ke tlare kontle ga dikgatlhegelo le maitlhomo a bana ba mmala wa sebilo mo tlhaloganyong. Mafelo a jaaka bo Van Wyksvlei gana ponelo pele le ditoro tsa baagi. Batho ba phua gantswe fa.
Ineele matsogo metsing wetsho, jaanong kafa kele mogakaganyi le mankge wa mananeo a dipalangwa le morulaganyi wa mafelo le kgolagano ya dipalangwa ketshwere phage ka mangana. Tholo ditlhako tse ke dirweleng dia nkokonela dibokete.
Sa ntlha ke tshwanetse ketle ka leano lago rebola ditirelo tsa dipalangwa lego tlhotlheletsa maano a mangwe a puso gotsaya tsia botlhokwa jwa dira maano rele mogo kgotsa ngatana ele engwe. Mo eleng gore dipalangwa le mafelo a tulo a rulaganwa ka nako ele nngwe. Gape baagi ba bona ditirelo tsa dipalangwa kontle ga dikgwetlho dipe. Jaanong are bue, ntlhabe botlhale kgotsa tsitsinya dikgato tse ketla ditsayang fa santse keja marapo a tlhogo mono Van Wyksvlei.
Weno
Obakeng o ile a shelelwa ka malome wa gagwe namane e bonolo le molemo ya Tholo.
O gotle gotwe fa a tlhapaolwa gotwe ke morwa a mene phatla are ke morwa wa tlhagalala ya mmedi ene aka itsaya aya marung ago bona se ngwedi e sejang. Nako e nngwe fa itumetse atle are a gopola Mme o motsetseng are ke morolong,namane ya Tholo,mmina tshipi,a ikobe ka ditlhong are santse a ipatlisisa.ke bua bobe tlhe bagaetsho!
*Ketla apola dihempe, dithupa kadi amogela ka pelo e sweu mo kesentseng setswana teng lego palelwa kego bopa dintlha sentle. Ketlareng Maburu le makgoa bare bolaile semoya,senama le setso.
Pula !
tsn_Latn tsn_Latn tsn_Latn tsn_Latn tsn_Latn tsn_Latn tsn_Latn cjk_Latn tsn_Latn tsn_Latn tsn_Latn zsm_Latn